Mafuta ya wakatekumeni (kwa Kilatini: Oleum Catechumenorum) ni mafuta yaliyobarikiwa yanayotumiwa na Wakristo wa madhehebu mbalimbali (kama Wakatoliki, Waorthodoksi, Waorthodoksi wa Mashariki, Wakatoliki wa Kale n.k.) kabla ya kumpa mtu sakramenti ya ubatizo ili kumuimarisha katika mapambano ya kiroho yanayodaiwa na maisha ya Kikristo. Katika Kanisa la Kilatini mafuta hayo yanabarikiwa na askofu mbele ya mapadri na waumini wengine wa jimbo lake, kwa kawaida asubuhi ya Alhamisi kuu. Huko padri anabariki mwenyewe mafuta baada ya kubariki maji ya ubatizo.